0301.xml
پاکستانی آل راؤنڈر محمد حفیظ کا باؤلنگ ایکشن مشکوک قرار
ابوظہبی ۔ 13 نومبر (اے پی پی)نیوزی لینڈ کے خلاف پہلے ٹیسٹ میں شاندار فتح کے بعد پاکستانی آل راؤنڈر محمد حفیظ کے باؤلنگ ایکشن کو مشکوک قرار دے دیا گیا۔ آئی سی سی کے قوانین کے مطابق حفیظ کو اگلے 21 دنوں کے اندر ٹیسٹ دینا ہو گا تاہم حتمی نتائج آنے تک وہ باؤلنگ جاری رکھ سکتے ہیں۔ حفیظ نے آسٹریلیا کے خلاف دو ٹیسٹ میچوں کی سیریز میں 63 اور نیوزی لینڈ کے خلاف پہلے ٹیسٹ میں 22 اوورز کئے تھے۔ جمعرات کو ابوظہبی میں نیوزی لینڈ کے خلاف پہلے ٹیسٹ میں شاندار کامیابی کے بعد میچ آفیشلز نے حفیظ کے باؤلنگ ایکشن پر اعتراض کیا ہے اور انہوں نے اس حوالے سے رپورٹ پاکستانی ٹیم کے مینجر معین خان کے پاس جمع کرا دی ہے۔ اس سے قبل رواں برس اگست میں سعید اجمل کے باؤلنگ ایکشن پر بھی اعتراض کیا گیا تھا اور ان دنوں انہیں آئی سی سی کی جانب سے معطلی کا سامنا ہے۔
APP
13.11.14
0301p.xml
حفیظ کی شاندار کارکردگی آئی سی سی کی ایک آنکھ نی بھائی میچ آفیشلز نے باؤلنگ ایکشن پر اعتراض کر دیا ، رپورٹ ٹیم منیجر معین خان کے حوالے
لاہور(سپورٹس رپورٹر) نیوزی لینڈ کے خلاف پہلے ٹیسٹ میں شاندار فتح کے بعد پاکستانی آل راؤنڈ محمد حفیظ کے باؤلنگ ایکشن کو مشکوک قرار دے دیا گیا ۔ آئی سی سی کے قوانین کے مطابق حفیظ کو اگلے21 دنوں کے اندر ٹیسٹ دینا ہوگا تاہم تاہم حتمی نتائج آنے تک وہ باؤلنگ جاری رکھ سکتے ہیں۔حفیط نے آسٹریلیا کیخلاف دو ٹیسٹ میچوں کی سیریز میں63اور نیوزی لینڈ کے خلاف پہلے ٹیسٹ میچ میں22اوورز کئے تھے ۔ گزشتہ روز ابو ظہبی میں نیوزی لینڈ کے خلاف پہلے ٹیسٹ میں شاندار کامیابی کے بعد میچ آفیشلز نے باؤلنگ ایکشن پر اعتراض کر دیا جبکہ میچ ریفری نے بھی آئی سی سی کو رپورٹ جمع کرا دی ہے اور اس حوالے سے میچ آفیشلز نے پاکستانی ٹیم کے منیجر معین خان کو بھی آگاہ کر دیا ہے ۔جس کے بعد اب محمد حفیط کو اکیس دنوں کے اندر اپنے باؤلنگ ایکشن کا ٹیسٹ کرانا ہو گا ۔یاد رہے کہ اس سے قبل رواں برس اگست میں پاکستان کے جادوگر سپنر سعید اجمل کے باؤلنگ ایکشن پر بھی اعتراض کیا گیا تھا اور ان دنوں انہیں آئی سی سی کی جانب سے معطلی کا سامنا ہے۔
daily_dunya
14.11.14